Mambo ka o Babujila Kusekelela Kusanguka kwa kwa Yesu?
Byayuka bantu bavula
Bayuka’mba: Bakamonyi ba kwa Yehoba kechi bena Kilishitu ne, o ene mambo o babujila kusekelela kusanguka kwanji.
Kishinka: Twaitabila amba Yesu Kilishitu Mupulushi wetu kabiji twingila papelela bulume bwetu ‘
kulondela bulongo mu ngayo yanji.’
Bayuka’mba: Bakamonyi ba kwa Yehoba Kechi baitabila amba Yesu wasangwilwe ne.
Kishinka: Twaitabila amba Yesu wasangwilwe. Twayuka’mba bino byo byaitabila bena Kilishitu kabiji bino byo byo tusapwila.
Bayuka’mba: Bakamonyi ba kwa Yehoba kechi batemwa baana babo ne, mambo kechi basaka amba basangalalenga pa juba Jasangukile Yesu ne.
Kishinka: Twatemwa baana betu. O ene mambo o twatelapo muchima kwibafunjisha ne kwibakwasha kwikala ba lusekelo.
Mambo ka Bakamonyi ba kwa Yehoba o babujila kusekelela kusanguka kwa kwa Yesu?
Baibolo kechi waambapo pa kusekelela Kusanguka kwa kwa Yesu ne.
Yesu wakambizhe amba tuvulukenga lufu lwanji, kechi kusanguka kwanji ne. Tuvuluka lufu lwanji pa mwaka pa mwaka kulondela kalenda wa mu Baibolo.
—Luka 22: 19, 20.
Twaitabila amba bisho bya lusemo byalondelanga bantu kala ko kwafuma kusekelela Kusanguka kwa kwa Yesu. Bino byalengela kusekelela kusanguka kwa kwa Yesu kubula kwitabilwa kwi Lesa. Lesa ‘
ukeba bantu kumwingijilatu bunke bwanji,’ kabiji umvwa kutama ku muchima umvwe saka tuvwangamo bintu byo abula kwitabizha pa kumupopwela.
—Kulupuka 20:5; 1 Bamfumu 18:21.
Twaketekela kuba’mba kufuukulapo kubula kusekelela Kusanguka kwa kwa Yesu kwa mu binembelo kabiji kwitukwasha kwingijisha “
maana alumbuluka ne maana a kupima bintu” mu kifulo kya kulondela mizhilo ya bantu. (Byambo bya Mana 3:21; Mateo 15:3) Nangwa kya kuba pa bimye bimo twisamba na bantu pa bintu byakunza Kusanguka kwa kwa Yesu, umvwe betwipuzha tunemeka kyonse kyafuukulapo muntu mwine.
bem_Latn lua_Latn bem_Latn bem_Latn lua_Latn bem_Latn lug_Latn bem_Latn bem_Latn bem_Latn bem_Latn bem_Latn cjk_Latn bem_Latn lua_Latn kon_Latn bem_Latn bem_Latn